สรุปภาวะตลาดต่างประเทศ ประจำวันที่ 28 ก.ค. 2563
สรุปภาวะตลาดต่างประเทศ ประจำวันที่ 28 ก.ค. 2563
29 ก.ค. 2563

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (28 ก.ค.) เนื่องจากนักลงทุนวิตกกังวลเกี่ยวกับความขัดแย้งระหว่างพรรครีพับลิกันและพรรคเดโมแครตในประเด็นการออกมาตรการกระตุ้นเศรษฐกิจครั้งใหม่ นอกจากนี้ ดัชนีความเชื่อมั่นผู้บริโภคของสหรัฐที่ปรับตัวลงในเดือนก.ค. รวมทั้งผลประกอบการที่อ่อนแอของบริษัทจดทะเบียนรายใหญ่ ยังเป็นอีกปัจจัยที่ฉุดตลาดร่วงลง
ดัชนีเฉลี่ยอุตสาหกรรมดาวโจนส์ปิดที่ 26,379.28 จุด ลดลง 205.49 จุด หรือ -0.77% ขณะที่ดัชนี S&amp;P500 ปิดที่ 3,218.44 จุด ลดลง 20.97 จุด หรือ -0.65% ส่วนดัชนี Nasdaq ปิดที่ 10,402.09 จุด ลดลง 134.18 จุด หรือ -1.27%
 
ตลาดหุ้นยุโรปปิดปรับตัวขึ้นเล็กน้อยเมื่อคืนนี้ (28 ก.ค.) เนื่องจากนักลงทุนคาดหวังว่าสหรัฐจะออกมาตรการกระตุ้นเศรษฐกิจมากขึ้นเพื่อจำกัดความเสียหายจากผลกระทบของโรคโควิด-19 และนักลงทุนรอผลการประชุมธนาคารกลางสหรัฐ (เฟด) ในวันพุธนี้ ซึ่งคาดว่าผู้กำหนดนโยบายของเฟดจะยังคงแสดงท่าทีในการสนับสนุนเศรษฐกิจสหรัฐ
ดัชนี Stoxx Europe 600 บวก 0.42% ปิดที่ 367.68 จุด
ดัชนี FTSE 100 ตลาดหุ้นลอนดอนปิดที่ 6,129.26 จุด เพิ่มขึ้น 24.38 จุด หรือ +0.40% ขณะที่ดัชนี DAX ตลาดหุ้นเยอรมนีปิดที่ 12,835.28 จุด ลดลง 3.38 จุด หรือ -0.03% และดัชนี CAC-40 ตลาดหุ้นฝรั่งเศสปิดที่ 4,928.94 จุด ลดลง 10.68 จุด หรือ -0.22%
 
ตลาดหุ้นลอนดอนปิดปรับตัวขึ้นเมื่อคืนนี้ (28 ก.ค.) เนื่องจากนักลงทุนคาดหวังว่า สหรัฐจะออกมาตรการกระตุ้นเศรษฐกิจรอบใหม่ในเร็วๆ นี้ และรอผลการประชุมธนาคารกลางสหรัฐ (เฟด) ในวันพุธนี้ ซึ่งคาดว่าเฟดจะยังคงส่งสัญญาณสนับสนุนเศรษฐกิจสหรัฐ
ดัชนี FTSE 100 ตลาดหุ้นลอนดอนปิดที่ 6,129.26 จุด เพิ่มขึ้น 24.38 จุด หรือ +0.40%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (28 ก.ค.) โดยได้รับแรงกดดันจากความกังวลที่ว่า การแพร่ระบาดอย่างหนักของไวรัสโควิด-19 อาจส่งผลกระทบต่อความต้องการใช้น้ำมัน นอกจากนี้ นักลงทุนยังวิตกกังวลเกี่ยวกับความไม่แน่นอนของการออกมาตรการกระตุ้นเศรษฐกิจรอบใหม่ของสหรัฐ
สัญญาน้ำมันดิบ WTI ส่งมอบเดือนก.ย. ลดลง 56 เซนต์ หรือ 1.4% ปิดที่ 41.04 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. ลดลง 19 เซนต์ หรือ 0.4% ปิดที่ 43.22 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นทำนิวไฮเมื่อคืนนี้ (28 ก.ค.) เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย หลังจากดัชนีความเชื่อมั่นผู้บริโภคของสหรัฐร่วงลงในเดือนก.ค. อันเนื่องมาจากความกังวลเกี่ยวกับผลกระทบของไวรัสโควิด-19 นอกจากนี้ ความไม่แน่นอนของมาตรการกระตุ้นเศรษฐกิจครั้งใหม่ของสหรัฐยังเป็นปัจจัยที่หนุนคำสั่งซื้อสินทรัพย์ปลอดภัย
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 13.6 ดอลลาร์ หรือ 0.7% ปิดที่ 1,944.6  ดอลลาร์/ออนซ์
สัญญาโลหะเงินส่งมอบเดือนก.ย. ลดลง 20.1 เซนต์ หรือ 0.82% ปิดที่ 24.3 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 19.6 ดอลลาร์ หรือ 2.03% ปิดที่ 986.2 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 4.2 ดอลลาร์ หรือ 0.2% ปิดที่ 2,365.50 ดอลลาร์/ออนซ์
 
ดอลลาร์สหรัฐปรับตัวผันผวนในการซื้อขายที่ตลาดปริวรรตเงินตรานิวยอร์กเมื่อคืนนี้ (28 ก.ค.) โดยดอลลาร์แข็งค่าเมื่อเทียบกับยูโร แต่อ่อนค่าลงเมื่อเทียบกับสกุลเงินอื่นๆ ขณะที่นักลงทุนจับตาผลการประชุมของธนาคารกลางสหรัฐ (เฟด) ในวันนี้ตามเวลาสหรัฐ หรือในช่วงเช้าวันพรุ่งนี้ตามเวลาไทย
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 105.09 เยน จากระดับ 105.38 เยน และอ่อนค่าเมื่อเทียบกับฟรังก์สวิส ที่ระดับ 0.9174 ฟรังก์ จากระดับ 0.9203 ฟรังก์ แต่ดอลลาร์ทรงตัวเมื่อเทียบกับดอลลาร์แคนาดา ที่ระดับ 1.3360 ดอลลาร์แคนาดา
ยูโรอ่อนค่าเมื่อเทียบกับดอลลาร์สหรัฐ ที่ระดับ  1.1721 ดอลลาร์ จากระดับ 1.1749 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2943 ดอลลาร์ จากระดับ 1.2870 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7161 ดอลลาร์สหรัฐ จากระดับ 0.7141ดอลลาร์สหรัฐ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.02% สู่ระดับ 93.6955